ddrg/super_eurlex huggingface dataset:
KIRJALLINEN KYSYMYS P-1406/02 esittäjä(t): Carlos Bautista Ojeda (Verts/ALE) neuvostolle. Espanjalaisia klementiinejä koskeva kiista.



Virallinen lehti nro 309 E , 12/12/2002 s. 0118 - 0118



KIRJALLINEN KYSYMYS P-1406/02 esittäjä(t): Carlos Bautista Ojeda (Verts/ALE) neuvostolle (13. toukokuuta 2002) Aihe: Espanjalaisia klementiinejä koskeva kiista Voiko neuvosto ilmoittaa, keskusteltiinko neuvoston nykyisen puheenjohtajan José María Aznarin ja Yhdysvaltain presidentin George Bushin tapaamisessa viime viikolla (29. huhtikuuta 5. toukokuuta 2002) Yhdysvaltojen ja Espanjan välisestä espanjalaisia klementiinejä koskevasta kiistasta? Jos keskusteluja käytiin, voiko neuvosto ilmoittaa, mihin tuloksiin niissä päästiin? Vastaus (30. syyskuuta 2002) Yhdysvaltojen maatalousministeriö keskeytti viime joulukuussa espanjalaisten klementiinien tuonnin kasvinterveydellisiin syihin vedoten. Huolimatta molempien osapuolten välisestä hyvästä teknisestä yhteistyöstä ongelmaan ei toistaiseksi ole voitu löytää ratkaisua. Euroopan unioni on tuonut asian toistuvasti esiin kahdenvälisissä tapaamisissa Yhdysvaltojen viranomaisten kanssa ja korostanut erityisesti viimeisessä EUUSA-huippukokouksessa olevan tärkeää löytää tyydyttävä ratkaisu, niin että vienti voitaisiin aloittaa uudelleen seuraavana markkinointivuonna. Osapuolten välisiä neuvotteluja jatketaan tässä tarkoituksessa.
KIRJALLINEN KYSYMYS E-0573/02 esittäjä(t): Carlo Fatuzzo (PPE-DE) komissiolle. Bukarestin koirien dramaattinen tilanne.



Virallinen lehti nro 028 E , 06/02/2003 s. 0034 - 0035



KIRJALLINEN KYSYMYS E-0573/02 esittäjä(t): Carlo Fatuzzo (PPE-DE) komissiolle (1. maaliskuuta 2002) Aihe: Bukarestin koirien dramaattinen tilanne Romania on hakenut Euroopan yhteisön jäsenyyttä, ja Euroopan yhteisö perustuu oikeuteen ja kansojen yhteisiin sivistyneisiin arvoihin. Bukarestissa käsitellään kulkukoiria raakalaismaisesti. Niitä otetaan päivittäin kiinni julmalla tavalla, ja jos ne selviävät hengissä kuljetuksesta, ne päätyvät kaupungin suuriin kenneleihin, joissa ne lopetetaan säälimättömästi antamalla niille magnesiumsulfaattiruiske. Basescun hallituksen hyväksymä koirien lopettamismenetelmä, jonka mukaisesti kaupungissa kuljeksivat kulkukoirat otetaan kiinni ja lopetetaan välittömästi ja jolla kumotaan aiemmin hyväksytty sterilointisuunnitelma, on tehoton, koska sillä ei pystytä puuttumaan kulkukoirien olemassaolon perimmäisiin syihin. Laajamittainen sterilointi auttaisi ratkaisemaan ongelman tai ainakin helpottamaan tilannetta. Vaikka Basescun hallitus ei rikokaan Romanian lakia, se on kuitenkin ottanut käyttöön epäeettisen menetelmän siitä huolimatta, että Romanian pitäisi Euroopan yhteisöön liittyessään noudattaa eläinsuojelua koskevia yhteisön normeja. Aikooko Euroopan yhteisö tarkistaa, ovatko Bukarestin hallituksen käytös ja Romanian lainsäädäntö yhdenmukaisia yhteisön säännöstön kanssa, johon Romanian on tarkoitus mukautua lähitulevaisuudessa, koska se on Euroopan unionin jäsenehdokasvaltio? Günter Verheugenin komission puolesta antama vastaus (3. huhtikuuta 2002) Euroopan unioni on omaksunut korkeatasoiset normit eläintensuojelun alalla. Euroopan yhteisön perustamissopimukseen on liitetty eläintensuojelua koskeva pöytäkirja, ja voimassa on yhteisön lainsäädäntöä villieläinten suojelusta, koe-eläinten ja tieteellisiin tarkoituksiin käytettävien eläinten suojasta sekä eläinten hyvinvoinnista maatiloilla, kuljetuksen aikana ja teurastamisen yhteydessä. Siltä osin kuin yhteisön lainsäädäntöä sovelletaan, Romanian on luonnollisesti noudatettava velvoitteitaan ja omaksuttava yhteisön säännöstö valmistautuessaan unionin jäsenyyteen. Monet asiat, kuten irrallaan liikkuvien eläinten pitäminen hallinnassa, kuuluvat kuitenkin jäsenvaltioiden yksinomaiseen toimivaltaan, joten komissio ei voi puuttua tähän asiaan yhteyksissään Romanian viranomaisiin.
KIRJALLINEN KYSYMYS E-2273/02 esittäjä(t): María Valenciano Martínez-Orozco (PSE) komissiolle. Valituksen 2000/5137 käsittelyn tilanne.



Virallinen lehti nro 309 E , 12/12/2002 s. 0215 - 0215



KIRJALLINEN KYSYMYS E-2273/02 esittäjä(t): María Valenciano Martínez-Orozco (PSE) komissiolle (24. heinäkuuta 2002) Aihe: Valituksen 2000/5137 käsittelyn tilanne Valitus 2000/5137 julkisen tarjouskilpailun laiminlyömisestä esitettiin sisämarkkinoista vastaavalle pääosastolle. Voiko komissio ilmoittaa, mikä vaihe on meneillään kyseisen valituksen käsittelyssä? Voiko komissio ilmoittaa, onko se saanut asiasta vastausta Espanjan viranomaisilta? Mitä käytännön toimenpiteitä komissio aikoo toteuttaa asian ratkaisemiseksi, jotta voidaan varmistaa yhteisön lainsäädännön noudattaminen? Frederik Bolkesteinin komission puolesta antama vastaus (4. syyskuuta 2002) Komissio päätti 17. heinäkuuta 2002 lähettää Espanjalle perustellun lausunnon (EY:n perustamissopimuksen 226 artikla), koska se katsoi, että kyseinen jäsenvaltio oli jättänyt noudattamatta sille yhteisön oikeuden mukaan kuuluvia velvollisuuksia asiassa, jossa on kyse urakka- ja palvelusopimuksen myöntämisestä kahden liittymän rakentamista, ylläpitoa ja hyödyntämistä varten moottoritieltä A-6 Segoviaan ja Ávilaan sekä VillalbaAdanero-tienpätkän ylläpitoa ja hyödyntämistä varten samalla moottoritiellä. Komissio on todennut, että sopimukseen liittyy uusia merkittäviä seikkoja, joita ei ollut mainittu sopimusta koskevassa ilmoituksessa eikä hallinnollisessa eritelmässä ja että tämän vuoksi sen julkistaminen oli ollut riittämätöntä. Alunperin ilmoittamattomiin osiin kuuluvat muun muassa uuden vaihtuvasuuntaisen kaistan rakentaminen (uusi tunneli mukaan luettuna) San Rafaelin ja El Valle de los Caidosin välille, uusien kaistojen rakentaminen kahdelle muulle tienpätkälle, joista toinen ei ole tiemaksullinen, ja uuden tiemaksupaikan rakentaminen sekä muita töitä. Edellä esitetyistä syistä komission kanta on, että kyseisen sopimuksen myöntämismenettelyä ei ole toteutettu EY:n perustamissopimuksessa määrättyjen avoimuutta ja yhtäläistä kohtelua koskevien periaatteiden mukaisesti, joita on täsmennetty julkisia hankintoja koskevissa yhteisön direktiiveissä. EY:n perustamissopimuksen 226 artiklan nojalla Espanjan on annettava vastauksensa kahden kuukauden kuluessa perustellun lausunnon vastaanottamisesta. Jos vastausta ei saada tai jos se ei ole riittävä, komissio voi saattaa asian yhteisöjen tuomioistuimen käsiteltäväksi.
KIRJALLINEN KYSYMYS E-0615/02 esittäjä(t): Rosa Miguélez Ramos (PSE) komissiolle. Virallisten kielten syrjintä.



Virallinen lehti nro 309 E , 12/12/2002 s. 0033 - 0033



KIRJALLINEN KYSYMYS E-0615/02 esittäjä(t): Rosa Miguélez Ramos (PSE) komissiolle (5. maaliskuuta 2002) Aihe: Virallisten kielten syrjintä Viime vuosina, siis nykyisen komission aikana, virallisia kieliä ei ole kohdeltu tasapuolisesti, sillä englannille on annettu erikoisasema. Komission osalta ei ole selvää, onko komissaarikollegio tehnyt päätöksen englannin asettamisesta etusijalle. Tämä uusi yhden kielen valta-asema on vastoin poliittisen yhdentymisen henkeä ja pyrkimystä saavuttaa Euroopan kansojen harmoninen ja tasapainoinen liitto. Komission sisäisessä organisaatiossa tämä merkitsee selvää haittaa niille virkamiehille, joiden tausta on muu kuin anglosaksinen. Tietyissä yksiköissä joku ei tiedetä tarkasti kuka on päättänyt työskentelystä yksinomaan tällä kielellä. Missä komission yksiköissä työskennellään yksinomaan englanniksi? Kuka on tehnyt asiaa koskevan päätöksen ja mikä sen oikeusperusta on? Millaisia asiakirjoja ja mitä aineistoa komissio on päättänyt laatia ja jakaa vain englanninkielisinä? Romano Prodin komission puolesta antama vastaus (26. huhtikuuta 2002) Komissio ei ole tehnyt päätöstä, jonka perusteella englannin kieltä suosittaisiin muiden virallisten kielten kustannuksella. Komissiossa ei ole annettu yksiköille ohjeita, joiden mukaan asiakirjojen tai aineiston laadinnassa ja jakelussa tulisi käyttää vain englantia. Missään yksikössä ei käytetä englantia ainoana työkielenä. Komissiossa noudatetaan seuraavia käytäntöjä: - ulkopuolisille tarkoitetut asiakirjat esitetään yhteisön virallisilla kielillä, jos kyseessä on kaikille tarkoitettu asiakirja; muussa tapauksessa käytetään vastaanottajien kieliä, - sisäiseen käyttöön tarkoitetut asiakirjat laaditaan niillä kielillä, jotka todellisen tarpeen perusteella katsotaan komission tehokkaan toiminnan kannalta tarpeellisiksi.
KIRJALLINEN KYSYMYS E-1110/02 esittäjä(t): Christos Zacharakis (PPE-DE)ja Konstantinos Hatzidakis (PPE-DE) komissiolle. Ihmisoikeuksien suojelemisen turvaaminen Algeriassa.



Virallinen lehti nro 309 E , 12/12/2002 s. 0086 - 0086



KIRJALLINEN KYSYMYS E-1110/02 esittäjä(t): Christos Zacharakis (PPE-DE)ja Konstantinos Hatzidakis (PPE-DE) komissiolle (18. huhtikuuta 2002) Aihe: Ihmisoikeuksien suojelemisen turvaaminen Algeriassa Kun otetaan huomioon ihmisoikeuksien kunnioittamisen ja suojelun alalla havaitut merkittävät loukkaukset Algeriassa ja EU:n ja Välimeren maiden uusi yhteistyökehys, jonka EU:n päätöksen mukaan on perustuttava ihmisoikeuksien kunnioittamisen periaatteille, kuinka komissio aikoo turvata sen, että ihmisoikeustilanteesta Algeriassa tulee erityinen keskustelunaihe kaikissa tapaamisissa, joita järjestetään EU:n ja Algerian assosiaationeuvoston puitteissa Euro-Välimeri-yhteistyöprosessia (Barcelonan prosessi) täytäntöönpantaessa? Christopher Pattenin komission puolesta antama vastaus (27. toukokuuta 2002) Valenciassa 22. huhtikuuta 2002 allekirjoitetun assosiaatiosopimuksen 2 artiklan mukaan demokratian periaatteiden ja perustavien ihmisoikeuksien, sellaisina kuin ne esitetään ihmisoikeuksien yleismaailmallisessa julistuksessa, kunnioittaminen on sopimuspuolten sisäpolitiikan ja kansainvälisen politiikan innoittajana ja on tämän sopimuksen olennainen osa. Sitä, miten sopimuspuolet ovat noudattaneet tätä sitoumusta, tarkastellaan poliittisessa vuoropuhelussa, joka käynnistetään heti sopimuksen tultua voimaan. Vuoropuhelua käydään eri tasoilla, ministerien kesken ennen kaikkea assosiaationeuvostossa, korkeiden virkamiesten kesken assosiaatiokomiteassa, diplomaattiteitse tai muilla menetelmillä. Komissio aikoo käyttää näitä eri keinoja täysimääräisesti edistääkseen sopimuksen 2 artiklassa vahvistettujen tavoitteiden saavuttamista. Unionin johtotroikan ja Algerian hallituksen välillä käydään säännöllistä poliittista vuoropuhelua tilapäiseltä pohjalta, kunnes sopimus tulee voimaan. Näissä tapaamisissa keskustellaan järjestelmällisesti ihmisoikeuksista. Tämä pätee myös seuraavaan, piakkoin Algerissa pidettävään kokoukseen, joka on osa poliittista vuoropuhelua. Lisäksi komissio aikoo kehittää Algeriassa ihmisoikeuksien edistämistoimia. Komissio hyväksyi joulukuussa 2001 Ohjelma-asiakirjan kaudelle 20022004 ja sen aiheena oli Demokratiaa ja ihmisoikeuksia koskeva eurooppalainen aloite, joka kattaa kaikki yhteisön ulkopuoliset maat, myös Välimeren alueen. Algeria kuuluu valittujen 29 kohdemaan joukkoon. Aloitteen tärkeimmät edunsaajat ovat valtioista riippumattomat järjestöt ja kansainväliset järjestöt. Algeriassa rahoitettavia toimia suunnitellaan parhaillaan. Meda-ohjelman yhteydessä on suunniteltu yhteistyötä oikeusvaltiota ja hyviä hallintotapoja, erityisesti oikeuslaitoksen uudistamista koskevissa asioissam, ja Algeria on tämän ohjelman edunsaajia.
KIRJALLINEN KYSYMYS P-1118/02

esittäjä(t): André Brie (GUE/NGL) neuvostolle

(11. huhtikuuta 2002)

Aihe: Ison-Britannian puolustusministerin Geoff Hoonin Irakia ja ydinaseiden mahdollista käyttöä koskeva lausunto

Haluaisin kiinnittää neuvoston huomiota Ison-Britannian puolustusministerin Geoff Hoonin äskettäin antamaan lausuntoon, jossa tämä totesi, että Isolla-Britannialla on täysi oikeus käyttää sotilaallista voimaa, äärimmäisissä olosuhteissa myös ydinaseita, ilman Yhdistyneiden Kansakuntien mandaattia, jos Saddam Husseinia pidetään uhkana (Financial Times, 25. maaliskuuta 2002).

Näin ollen kysyn, onko lausunto neuvoston mielestä kansainvälisen oikeuden periaatteiden mukainen, kun otetaan huomioon seuraavat asiakirjat ja lausunnot:

- YK:n turvallisuusneuvoston 3514:ssä kokouksessaan (11. huhtikuuta 1995) hyväksymä päätöslauselma 984 ja erityisesti sen 1 kohta, jossa todetaan, että turvallisuusneuvosto panee hyväksyen merkille kaikkien ydinasevaltioiden antamat lausunnot (S/1995/261, S/1995/262, S/1995/263, S/1995/264, S/1995/265), joissa ne antavat turvallisuustakeet siitä, että ydinaseita ei käytetä ydinsulkusopimuksen ydinaseettomia sopimuspuolia vastaan;

- Yhdistyneen kuningaskunnan lausunto, jonka mukaan se ei käytä ydinaseita ydinsulkusopimuksen ydinaseettomia sopimuspuolia vastaan, paitsi jos kyseessä on ydinaseettoman valtion yhteistyössä tai liittolaisena ydinasevaltion kanssa toteuttama tai tukema valtaus tai muu hyökkäys, jonka kohteena on Yhdistynyt kuningaskunta, siihen kuuluva alue, sen asevoimat tai muut joukot, sen liittolaiset tai muu valtio, jota kohtaan sillä on turvallisuuteen liittyvä sitoumus;

- Kansainvälisen tuomioistuimen 8. heinäkuuta 1996 Yhdistyneiden Kansakuntien yleiskokouksen pyynnöstä antama lausunto kysymyksestä ydinaseiden käytöllä uhkaamisen laillisuudesta sekä erityisesti sen tuomiot, joissa todetaan, että ydinaseiden käyttöön perustuvan voiman käyttö tai sillä uhkaaminen, joka on vastoin YK:n peruskirjan 2 artiklan 4 kohdan määräyksiä eikä täytä 51 artiklassa tarkoitettuja vaatimuksia, on laitonta, ja että ydinaseiden käyttö tai sillä uhkaaminen on yleisesti vastoin aseellisiin konflikteihin sovellettavia kansainvälisen oikeuden sääntöjä ja erityisesti humanitaarisen oikeuden periaatteita ja sääntöjä; lisäksi tuomioistuin on tulkinnut YK:n peruskirjaa niin, että 2 artiklan 4 kohdassa tarkoitettu väkivallalla uhkaaminen tai sen käyttäminen kuuluvat yhteen siten, että kun väkivallan käyttö jossakin tilanteessa on mistä syystä tahansa laitonta, niin myös sillä uhkaaminen on laitonta.

Vastaus

(3. lokakuuta 2002)

Yhdistyneen kuningaskunnan puolustusministerin antamien lausuntojen kommentointi ei kuulu neuvostolle.

Neuvosto on edelleen vakuuttunut siitä, että Irakin on noudatettava ilman ennakkoehtoja Yhdistyneiden Kansakuntien turvallisuusneuvoston päätöslauselmia, etenkin päätöslauselmia 687, 1284 ja 1382.
KIRJALLINEN KYSYMYS P-2343/02 esittäjä(t): Joan Colom i Naval (PSE) komissiolle. Maatalouden kehittämistoimenpiteet Kataloniassa vuosina 2000—2006.



Virallinen lehti nro 028 E , 06/02/2003 s. 0224 - 0225



KIRJALLINEN KYSYMYS P-2343/02 esittäjä(t): Joan Colom i Naval (PSE) komissiolle (23. heinäkuuta 2002) Aihe: Maatalouden kehittämistoimenpiteet Kataloniassa vuosina 20002006 Voiko komissio ilmoittaa maksusitoumus- ja maksumäärärahat maaseudun kehittämiseen (Euroopan yhteisöjen talousarvion kohta B1-4) Katalonian itsehallintoyhteisölle ajanjaksolla 1. tammikuuta 2000 30. kesäkuuta 2002? Franz Fischlerin komission puolesta antama vastaus (17. syyskuuta 2002) Euroopan maatalouden ohjaus- ja tukirahaston (EMOTR) tukiosasto toimii jaksottamattomien määrärahojen periaatteen mukaisesti, joten maksusitoumusmäärärahat ovat yhtä suuret kuin maksumäärärahat. Arvoisan parlamentin jäsenen mainitsemalla kaudella Katalonian itsehallintoyhteisössä on käynnissä kolme maaseudun kehittämisohjelmaa. Yksi alueellinen ohjelma liittyy maaseudun kehittämiseen yksinomaan Katalonian itsehallintoyhteisön alueella, ja kaksi ns. horisontaalista ohjelmaa, joita toteutetaan useammassa itsehallintoyhteisössä, liittyvät maatalouden tuotantorakenteiden parantamiseen ja liitännäistoimenpiteisiin. Liitännäistoimenpiteitä koskevan ohjelman osalta jäsenvaltio ei ole eritellyt määriä aluekohtaisesti, minkä vuoksi komissio voi ilmoittaa ne ainoastaan horisontaalisella tasolla: 910,47 miljoonaa euroa vuosina 20002002. Kahden muun ohjelman osalta niille varainhoitovuosiksi 2000, 2001 ja 2002 varatut alustavat EMOTR:n tukiosaston määrärahat ovat seuraavat: - maatalouden tuotantorakenteiden parantaminen: 165,15 miljoonaa euroa, mistä Katalonian osuus on 59,94 miljoonaa euroa. - alueellinen maaseudun kehittämisohjelma: 82,03 miljoonaa euroa. Kesäkuun 30. päivänä 2002 ilmoitettujen menojen osalta Katalonian maksajavirasto (DARP) on suorittanut seuraavat, kaikkiin kolmeen ohjelmaan liittyvät menot (Euroopan yhteisöjen talousarvion kohta B1-4): - Varainhoitovuosi 2000 (16.10.199915.10.2000): 28,771 miljoonaa euroa - Varainhoitovuosi 2001 (16.10.200015.10.2001): 56,998 miljoonaa euroa - Varainhoitovuosi 2002 (16.10.200130.6.2002): 20,002 miljoonaa euroa - Yhteensä 30. kesäkuuta 2002: 105,771 miljoonaa euroa
KIRJALLINEN KYSYMYS E-0964/02

esittäjä(t): Anna Karamanou (PSE) neuvostolle

(10. huhtikuuta 2002)

Aihe: Lasten seksuaalista hyväksikäyttöä ja lapsipornografiaa koskeva puitepäätös

Euroopan parlamentti hyväksyi 12. kesäkuuta 2001, ennen neuvoston puheenjohtajan asettamaa määräaikaa, mietinnön lasten seksuaalisen hyväksikäytön ja lapsipornografian torjumisesta (A5-0206/2001), jonka esittelijänä toimin kansalaisvapauksien ja -oikeuksien sekä oikeus- ja sisäasioiden valiokunnan puolesta. Mietinnössä otetaan huomioon teknologian uusin kehitys, edellytetään rangaistavan toiminnan täydellistä määritelmää ja kuvausta sekä rangaistusten vähimmäismääriä jäsenvaltioissa sovellettavien yhteisten rangaistusten määrittämiseksi. Kaikista vakuutteluista ja ilmoituksista huolimatta ehdotusta ei ole vielä hyväksytty lopullisesti neuvostossa.

Kun otetaan huomioon tämän ilmiön yleistyminen EU:ssa ja kyvyttömyys torjua tehokkaasti kansallisella tasolla näin vakavaa ongelmaa, jossa loukataan ehdottomasti tuomittavalla tavalla ihmisoikeuksia ja ihmisarvoa, kysyn neuvostolta, miksi kyseisen puitepäätöksen hyväksyminen on viivästynyt?

Vastaus

(3. lokakuuta 2002)

Neuvoston puitepäätöstä lasten seksuaalisesta hyväksikäytöstä ja lapsipornografiasta ei ole vielä voitu tehdä, koska neuvosto ei toistaiseksi ole päässyt asiasta yhteisymmärrykseen.
KIRJALLINEN KYSYMYS E-2478/02 esittäjä(t): Chris Davies (ELDR) komissiolle. Kaatopaikkoja koskevan direktiivin 1999/31/EY täytäntöönpano.



Virallinen lehti nro 028 E , 06/02/2003 s. 0244 - 0244



KIRJALLINEN KYSYMYS E-2478/02 esittäjä(t): Chris Davies (ELDR) komissiolle (6. syyskuuta 2002) Aihe: Kaatopaikkoja koskevan direktiivin 1999/31/EY täytäntöönpano Minä päivänä oli ensimmäisten EU:n kaatopaikkadirektiiviin 1999/31/EY(1) perustuvien vaatimusten määrä tulla voimaan? Mitä vaatimuksia direktiivissä asetetaan ensi vaiheessa jäsenvaltioille? Mitkä jäsenvaltiot olivat ilmoittaneet komissiolle määräaikaan mennessä ottaneensa direktiivin määräykset osaksi kansallista lainsäädäntöään? Mihin toimiin komissio mahdollisesti ryhtyy sellaista jäsenvaltiota kohtaan, joka ei ole antanut kyseistä ilmoitusta tai joka ei noudata direktiivin ensivaiheen vaatimuksia? (1) EYVL L 182, 16.7.1999, s. 1. Margot Wallströmin komission puolesta antama vastaus (8. lokakuuta 2002) Kaatopaikoista 26. huhtikuuta 1999 annettu neuvoston direktiivi 1999/31/EY tuli voimaan 16. heinäkuuta 1999, ja se oli määrä saattaa osaksi kansallista lainsäädäntöä viimeistään 16. heinäkuuta 2001. Direktiivissä säädetään teknisistä vaatimuksista, jotka koskevat kaatopaikkojen suunnittelua, toimintaa, käytöstä poistamista ja jälkihoitoa, jotta voidaan valvoa kaatopaikkojen päästöjä ja suojella ympäristöä. Uusien kaatopaikkojen on oltava mainittujen vaatimusten mukaisia heinäkuusta 2001 lähtien. Olemassa olevien kaatopaikkojen on noudatettava vaatimuksia vuonna 2009. Vaarallisia jätteitä sisältävien kaatopaikkojen siirtymäaika on lyhyempi. Komissio oli saanut ilmoituksen kyseisen direktiivin täytäntöönpanotoimenpiteistä ainoastaan Itävallalta 16. heinäkuuta 2001 mennessä. Sittemmin ilmoituksen ovat tehneet Tanska, Saksa, Espanja, Ranska, Alankomaat, Portugali, Suomi ja Ruotsi. Komissio on käynnistänyt rikkomista koskevan menettelyn Belgiaa, Kreikkaa, Irlantia, Italiaa, Luxemburgia ja Yhdistynyttä kuningaskuntaa vastaan, sillä ne eivät ole tehneet komissiolle ilmoitusta kansallisista täytäntöönpanotoimenpiteistä.
KIRJALLINEN KYSYMYS E-0932/02 esittäjä(t): Ilda Figueiredo (GUE/NGL) neuvostolle. Väliaikaiset järjestelyt laivanrakennusteollisuuden suojaamiseksi.



Virallinen lehti nro 309 E , 12/12/2002 s. 0061 - 0062



KIRJALLINEN KYSYMYS E-0932/02 esittäjä(t): Ilda Figueiredo (GUE/NGL) neuvostolle (9. huhtikuuta 2002) Aihe: Väliaikaiset järjestelyt laivanrakennusteollisuuden suojaamiseksi Energia- ja teollisuusneuvoston 4. ja 5. joulukuuta 2001 antamissa päätelmissä todetaan, että neuvosto kävi syvällisen keskustelun asetusehdotuksesta, jolla luotaisiin väliaikaiset järjestelyt laivanrakennusteollisuuden suojaamiseksi. Komission ehdotus ei kuitenkaan saanut määräenemmistöä, minkä johdosta neuvosto päätti käsitellä asiaa uudelleen seuraavassa istunnossaan. Voiko neuvosto kertoa, - mitkä olivat tärkeimmät tekijät, jotka johtivat komission ehdotuksen hyväksymättä jättämiseen? - milloin se aikoo käsitellä ehdotusta uudelleen? Vastaus (3. lokakuuta 2002) Kuten arvoisa parlamentin jäsen tietää, jäsenvaltioiden kannat eroavat toisistaan siinä, miten tulisi torjua Etelä-Korean harjoittama epäoikeudenmukainen kilpailu laivanrakennusalalla, koska väliaikaiset järjestelyt voisivat joidenkin valtuuskuntien mielestä aiheuttaa kilpailun vääristymistä yhteisön sisällä, ja ne kieltäytyvät myöntämästä valtiontukia kyseiselle alalle. Teollisuus- ja energianeuvostossa 4. ja 5. joulukuuta 2001 ei saatu aikaan jäsenvaltioiden määräenemmistöä, joten neuvoston asetusta väliaikaisista järjestelyistä laivanrakennusteollisuuden suojaamiseksi ei voitu hyväksyä. Käsittelyn päätteeksi neuvosto sopi palaavansa asiaan jossakin tulevassa istunnossaan ja päätti merkitä sen 6. ja 7. kesäkuuta pidettävän istuntonsa esityslistalle. Tanskan, Alankomaiden, Suomen, Ruotsin ja Yhdistyneen kuningaskunnan valtuuskunnat äänestivät vastaan, kun neuvosto hyväksyi määräenemmistöllä istunnossaan 27. kesäkuuta 2002 asetuksen yhteisön laivanrakennusteollisuuden väliaikaisista järjestelyistä suojatakseen sitä hyvän kauppatavan vastaiselta kaupalta, jota Etelä-Korea harjoittaa alan maailmanmarkkinoilla. Asetusta sovelletaan, kunnes Etelä-Korean vastainen riidanratkaisumenettely on saatu päätökseen Maailman kauppajärjestössä, ja asetuksen voimassaolo päättyy 31. maaliskuuta 2004.